જશોદામૈયા, યોગી કૃષ્ણપ્રેમ તથા માધવ આશિષ જેવા ત્રણ ત્રણ પેઢીના સમર્પિત સાધકોની ઊર્જાથી ભર્યા મિરતોલા આશ્રમનો મારો અનુભવ યાદગાર હતો. સમાધિસ્થળે શીશ નમાવતાં થયેલ અનુભૂતિ રોમાંચક હતી. આવો ભવ્ય ભૂતકાળ ધરાવતો મિરતોલા આશ્રમ આજે એ દિવંગત પુણ્યાત્માઓના સંભારણાસમો બની ગયો છે. તા.ક. 1920ના જમાનામાં ગુલામ ભારતમાં પોતાના ગુરુ શોધનાર અને તેમને ચરણે પોતાનું સમગ્ર જીવન સમર્પિત કરનાર રોનાલ્ડ નિકસન ઉર્ફે યોગી કૃષ્ણપ્રેમ જેવા આધ્યાત્મ માર્ગના પ્રવાસીઓને સલામ.